Але ж калі вы чытаеце не толькі tut.by, вы бачыце, што “ўключаць беларусаў” у тым зняважлівым сэнсе, які ўкладаецца ў стогны пра “заганнасць тутэйшага”, уласціва не толькі кіраўніцтву буйных дэмакратычных краінаў, але і нават колішнім іконам мясцовай хіпстоты. Згадаем, напрыклад, паводзіны Ілана Маска падчас сітуацыі з дзецьмі, што захраслі ў тайскай пячоры (ды іншыя крокі Маска за апошнія 6 месяцаў), і зразумеем, што круцельства, дурнота, падман, тупасць — не толькі нашыя нацыянальныя хваробы.